Diari Oficial de la Generalitat Valenciana


Sumari del DOGV 3246, del 20-05-1998 (1998/3235)

RESOLUCIÓ de 24 d'abril de 1998, del Rectorat de la Universitat de València, per la qual convoca a concurs públic una plaça de becari d'investigació al Departament de Biologia Vegetal de la Facultat de Ciències Biològiques.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3246

Data del DOGV
:   20-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3235


Data del document
:   24-04-1998

Organisme emissor
:   Universitat de València

Tipus de document
:   Resolució

RESOLUCIÓ de 24 d'abril de 1998, del Rectorat de la Universitat de València, per la qual convoca a concurs públic una plaça de becari d'investigació al Departament de Biologia Vegetal de la Facultat de Ciències Biològiques. [1998/X3235]
  
Aquest rectorat, fent ús de les competències que li atribueix l'article 4t de l'Ordre Ministerial de 27 de març de 1986, i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents
  
Bases de la convocatòria
  
1. Títol del projecte: "Elaboració del programa de conservació d'espècies amenaçades del gènere Linaria i Chaenorhinum de la Comunitat Valenciana", dirigit per la professora Isabel Mateu Andrés, del Departament de Biologia Vegetal de la Facultat de Ciències Biològiques.
  
2. Nombre de places: 1.
  
3. Perfil de la beca
  
3.1 Requisits:
  
3.1.1 Llicenciat/da en Ciències Biològiques.
  
3.1.2 Alumne/a de tercer cicle (o compromís de matricular-s'hi).
  
3.2 Mèrits a valorar:
  
3.2.1. Coneixements de flora vascular.
  
3.2.2. Experiència en electroforesi d'isoenzims aplicada a plantes.
  
Experiència en l'estudi de caràcters micromorfològics necessaris per a la discriminació dels taxons dels grups que s'han d'estudiar.
  
3.3 Objectius del becari: recollir material i estudiar-lo per discriminar-hi la taxonomia dels grups conflictius de Linaria de la Comunitat Valenciana mitjançant isoenzims i micromorfologia.
  
3.4 Condicions de la beca.
  
3.4.1. Durada: un any.
  
3.4.2. Dotació: 125.000 PTA./mes brutes.
  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).
  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.
  
3.4.5 El gaudiment d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6 Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.7 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
4. Documentació: instància, certificat acadèmic detallat i currículum vitae amb fotocòpia que justifique l'adequació al perfil proposat i els mèrits aportats.
  
5. Termini de presentació de sol·licituds: les sol·licituds s'hauran de presentar en el registre general de la Universitat de València, durant els 15 dies hàbils següents a la data de publicació d'aquesta convocatòria, adreçades al Sr. vicerector d'Investigació.
  
6. Procediment de selecció: les sol·licituds seran avaluades per un tribunal delegat al efecte per la comissió d'investigació, segons el Reglament per a la selecció de becaris d'Investigació de la Universitat de València a càrrec de projectes d'investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.
  
7. Informació: per a qualsevol informació sobre requisits i documentació, cal adreÁar-se al negociat d'investigació de la Universitat de València.
  
Contra aquesta resolució que posa fi a la fia administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, amb la comunicació prèvia a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.
  
València, 24 d'abril de 1998.- El vicerector d'Investigació: Juli Peretó Magraner.